“Béndégē bə́fada bə́ bə̄gə́ árka amvóé nə̄ bə́ kódō á Yórdan.” 17Ńdɔ Yosué á ngábénde bəfada, nyé nâ: “Kódán ā Yórdan.” 18Ǹnyie anə́ bə́fadǎ yā bə́ ngábə́ bəgə́ árka amvóé Ǹtondôbə bə́ ngádúgan bɛ́d á kíníŋ Yōrdan ǹnyiě fə anə́ məkǒl mábá mə́ ngánamba ǹkód sí, ńdɔ fɔ́ɔ́ mə̄ndím mə́ Yórdan mə́ ngádúgan nɔŋ áfōlā dábán mə́ ngasigi anə́ mákad yǎ sɔ́ mâsigi á zāŋ miǹkom míé. 19Ngɔn osú é tɔá mə̄lú áwômo, ńdɔ ayɔŋ á ngákódō á Yórdan, a kə́ vūl mīńkán á Gilgal, á ńnyie Yeríko, ḿfág yā ńtólē dzób. 20Ńdɔ Yosué á ngātə́lē á Gilgal mə́kɔ́g áwômo ai mə́bɛ̄ yǎ bə́ ngátɔ̄ī á Yórdan. 21Ńdɔ ǎ zu dzó ai bɔ́n bə́ Ísraɛ̂l nâ: “Okídí, éyɔŋ bɔ́n báán báyi sílī bēsīá naa: mə́kɔ́g mā mâtian yá ? 22Myǎyi timi bɔ́n báán naa: “É Yórdan nyɔ́, bɔ́n bə́ Ísraɛ̂l bə́ ngádaŋ nyé mə̄kǒl mīńkód